แนวโน้มดัชนีเช้าปรับลงตามต่างประเทศ
นักวิเคราะห์ฯคาดตลาดหุ้นไทยเช้านี้ปรับตัวลงตามตลาดต่างประเทศ หลังตัวเลขเศรษฐกิจของสหรัฐฯและจีนออกมาไม่ค่อยดี
2 มิ.ย. 2554

นักวิเคราะห์ฯคาดตลาดหุ้นไทยเช้านี้ปรับตัวลงตามตลาดต่างประเทศ หลังตัวเลขเศรษฐกิจของสหรัฐฯและจีนออกมาไม่ค่อยดี 
นายเทิดศักดิ์ ทวีธีรธรรม ผู้อำนวยการอาวุโสฝ่ายวิจัยไทย บล.เอเชียพลัส กล่าวว่า ตลาดหุ้นไทยเช้านี้คงปรับตัวลงตามตลาดหุ้นต่างประเทศ หลังตัวเลขเศรษฐกิจของสหรัฐฯและจีนออกมาไม่ค่อยดี รวมทั้งยังมีความวิตกกังวลเรื่องปัญหาหนี้กรีซ หลังมูดี้ส์ ปรับลดอันดับความน่าเชื่อถือของกรีซลงอีก 3 ขั้น
อย่างไรก็ตาม มองว่าตลาดหุ้นไทยเมื่อวานนี้ ได้ปรับตัวลงนำหน้าตลาดหุ้นอื่นไปบ้างแล้ว วันนี้คงจะไม่ลงแรง แต่ยังมีแรงขาย panic sell ออกมาอยู่ พร้อมให้แนวรับ 1,050 จุด แนวต้าน 1,070 จุด